ПРЕДЛОГ ЗАКОНА

О ПОТВРЂИВАЊУ АНЕКСА 1 СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ ФРАНЦУСКЕ О АКТИВНОСТИМА ФРАНЦУСКЕ АГЕНЦИЈЕ ЗА РАЗВОЈ И ИНСТИТУЦИЈЕ PROPARCO У СРБИЈИ

Члан 1.

Потврђује се Анекс 1 Споразума између Владе Републике Србије и Владе Републике Француске о активностима Француске агенције за развој и институције PROPARCO у Србији, потписан у Београду, 20. фебруара 2025. године, у оригиналу на српском и француском језику.

Члан 2.

Текст Анекса 1 Споразума између Владе Републике Србије и Владе Републике Француске о активностима Француске агенције за развој и институције PROPARCO у Србији, у оригиналу на српском језику гласи:

**АНЕКС 1**

**Споразума**

**између Владе Републике Србије и Владе Републике Француске**

**о активностима Француске агенције за развој и**

**институције PROPARCO у Србији**

(у даљем тексту: „**Анекс 1**”)

**закључен између:**

**Владе Републике Србије (у даљем тексту: „Република Србија”),**

коју заступају први потпредседник Владе и министар финансија Синиша Мали и  
министар за европске интеграције Тања Мишчевић, у својству прописно   
овлашћених потписника,

**са једне стране,**

**и**

**Владе Републике Француске (у даљем тексту: „Република Француска”),**

коју заступа Пјер Кошар у својству амбасадора Француске у Србији,

прописно овлашћеног у те сврхе,

**са друге стране.**

У даљем тексту „**Уговорне** **стране**”.

Имајући у виду да су Влада Републике Србије и Влада Републике Француске  
закључиле Споразум о активностима Француске Агенције за развој и институције PROPARCO, који је сачињен 25. фебруара 2019. године у Београду (у даљем тексту „**Споразум**”);

Имајући у виду да је Expertise France интегрисана у Групу АФД у складу са   
одредбама закона Републике Француске о програмирању солидарног развоја и   
борбе против неједнакости у свету, који је ступио на снагу 6. августа 2021. године;

Истичући да Expertise France, ентитет из јавног сектора Републике Француске   
основан 2014. године, трансформисан у поједностављено акционарско друштво   
како би се омогућила његова интеграција у Групу АФД у складу са законом   
Републике Француске о програмирању солидарног развоја и борбе против   
неједнакости у свету, од 6. августа 2021. године, који има улогу међуминистарског  
актера Француске државе у области техничке сарадње:

* осмишљава и имплементира пројекте које у највећој мери финансирају   
  Француска и Европска унија који трајно оснажују јавне политике у сектору   
  владања, безбедности, климе, здравља, образовања, итд, учествујући тако, уз   
  своје партнере, у конкретизацији Агенде 2030;
* јача институције партнерских држава, прати трансформацију организације и преузимање надлежности њихових агената, пружајући своју експертизу и   
  подршку у циљу дефинисања њихових потреба, све до коначне евалуације спроведених активности;
* доприноси, заједно са активностима АФД-а и PROPARCO-а, остварењу   
  циљева међународне солидарности и развојне политике Француске;

Са жељом да се има на уму стварна интеграција Expertise France у Групу АФД, тако   
што ће ентитету Expertise France бити поверен исти статус, као што је статус који   
уживају АФД и PROPARCO на територији Републике Србије;

На основу члана 9.2 Споразума, Уговорне стране су се договориле да се Споразум   
измени и допуни на следећи начин:

**Члан 1.**

Дефиниција појма „Група АФД“ која је наведена у уводном делу Споразума мења   
се на следећи начин: појам „Група АФД“ обухвата и односи се на следеће   
ентитете: „АФД, PROPARCO и Expertise France“.

Уговорне стране су се договориле да се Споразум измени тако да се све референце   
које се односе на „Групу АФД“ у Споразуму, односе такође и на Expertise France.

**Члан 2.**

У преамбули Споразума, у ставу 3. после речи: „(у даљем тексту: PROPARCO)”   
додају се речи: „и Expertise France”.

**Члан 3.**

После члана 3.4 Споразума се додаје члан 3.5, који гласи:

„За потребе активности дозвољених у оквиру Споразума, а за релизацију пројеката   
који се финансирају од стране АФД-а, поступак набавки се спроводи по   
Директивама поступака набавки АФД-а. ”.

**Члан 4.**

У члану 4.2 став 1. Споразума, после речи: „PROPARCO” додају се запета и речи:   
„Expertise France”.

У ставу 2. речи: „АФД и PROPARCO” замењују се речима: „АФД, PROPARCO и   
Expertise France”.

**Члан 5.**

У члану 7.1 c) Споразума, у ставу 2. после речи: „PROPARCO-а” додају се речи: „и   
Expertise France”.

**Члан 6.**

Овај анекс 1 представља саставни део Споразума. За све остало што није измењено   
и допуњено овим aнексом 1 меродавне су одредбе Споразума.

**Члан 7.**

Овај анекс 1 ступа на снагу у складу са одредбама за ступање на снагу наведеним у   
члану 9.1 Споразума.

Овај анекс 1 има исто трајање као и Споразум.

Договорено је да се одредбе овог анекса 1 примењују на пројекте и програме у   
току, а које спроводи Expertise France на територији Републике Србије.

Потписано у Београду, дана 20.02.2025. у два (2) оригинална примерка, на   
српском и француском језику, при чему су обе верзије меродавне.

**За Владу Републике Србије За Владу Републике Француске**

**СИНИША МАЛИ ПЈЕР КОШАР**

**први потпредседник Владе и амбасадор Француске у Србији**

**министар финансија**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ТАЊА МИШЧЕВИЋ**

**министар за европске интеграције**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Члан 3.

Овај закон ступа на снагу осмог дана од дана објављивања у „Службеном гласнику Републике Србије - Међународни уговори”.